«Джеральд Форд» иджыри хьэзыркъым
Америкэм и Штат Зэгуэтхэм аргуэру ягъэIэпхъуащ дуней псом щынэхъ лъапIэ дыдэ я кхъухьлъатэзехьэр псым трагъэхьэныр.
Щхьэусыгъуэр къызэрыгуэкIщ: кхъухь домбейр, нэхъапэми хуэдэу, зауэм хуэхьэзыркъым. Пентагоным и отчётым къыщыхьащ кхъухьлъатэзехьэм и борт системэхэр зауэ лъэхъэнэм къагъэсэ-бэпыным зэрыхуэмыхьэзырым теухуа тхыгъэ. КъищынэмыщIауэ, кхъухьлъатэхэр зэрытелъэтыкI-къызэрытIысыжыр къызэгъэпэща зэрыхъуам арэзы къищIакъым, езы кхъухьым зэрызихъумэж Iэщэр хуагъэува мардэм тету лажьэркъым.
«Джеральд Форд» кхъухьлъатэзехьэр доллар мелард 13 и уасэщ икIи дуней псом щынэхъ лъа-пIэ дыдэщ. Ар 2009 гъэм яухуэн щIадзэщ. ЗэрыхуагъэфэщамкIэ, 2014 гъэм ирихьэлIэу ар псым трагъэхьэн хуеящ, арщхьэкIэ а Iуэхур ягъэIэпхъуэурэ къокIуэкI. Иужьрейуэ къагъэлъэгъуа пIалъэм тепщIыхьмэ, кхъухьлъатэзехьэр хьэзыр щыхъунур 2017 гъэм и пэщIэдзэхэрщ.
«Труд».
